jkorsvik/nowiki_second_scrape_merged huggingface dataset:
Bernie Slaven

Bernard Joseph Slaven (født 13. november 1960 i Paisley i Skottland) er en irsk tidligere fotballspiller som spilte i angrep i sin aktive karriere. Han er mest kjent for sitt lange opphold hos Middlesbrough FC fra 1985 til 1993, men også for en rekke andre klubber. Slaven var en del av Irlands tropp under VM i fotball 1990.


== Klubbkarriere ==
Slaven startet sin aktive karriere med ungdomsfotball hos Greenock Morton FC i 1981 før han i 1983 ble halvprofesjonell hos Airdrieonians FC. Her spilte han to seriekamper før turen gikk videre til Queen of the South FC samme år, hvor han også fikk to seriekamper. Slaven gjennomførte sitt tredje klubbytte samme år da han meldte overgang til Albion Rovers FC, som da var i skotsk andredivisjon (tredje nivå). Totalt fikk han 42 seriekamper og scoret 27 mål for klubben.I løpet av høsten 1985 ble Slaven tilbudt prøvespill hos den engelske klubben Middlesbrough FC, hvor han scoret et mål i en prøvekamp mot Bradford City AFC og markerte seg såpass at klubbens manager Willie Maddren bestemte seg for å signere ham på en overgangssum verdt £25 000. I den påfølgende 1986/1987-sesongen i tredjedivisjon var Middlesbrough truet av konkurs, men Slavens 17 seriemål var med på å føre klubben til opprykk. Han bidro også sterkt i 1987/1988-sesongen, hvor Middlesbrough havnet i playoffspill og rykket opp til førstedivisjon etter seier over Chelsea FC. I de neste sesongene byttet Middlesbrough på å våre i første- og andredivisjon. Slaven ble klubbens toppscorer i fire sesonger på rad, fra 1986 til 1991.
I mars 1993 dro Slaven videre på en fri overgang til Port Vale FC i andredivisjon, som da var ledet av John Rudge. Her markerte han seg umiddelbart ved å score det avgjørende målet som førte klubben til finalen i Football League Trophy, hvor Slaven også scoret det avgjørende målet mot Stockport County FC (2–1). I februar 1994 meldte han igjen overgang, og denne gangen til Darlington FC i tredjedivisjon, hvor han avsluttet sin karriere etter 1994/1995-sesongen med syv mål på 37 seriekamper.


== Landslagskarriere ==
På grunnlag av sin irske bestefar fikk Slaven sin landslagsdebut for det irske herrelandslaget i 1990. Han ble siden tatt ut i troppen til VM i fotball 1990 av landslagstrener Jack Charlton, men fikk ikke spille noen av Irlands tre gruppespillkamper. Totalt spilte Slaven syv landskamper og scoret ett mål for Irland.


== Referanser ==


== Eksterne lenker ==
(en) Bernie Slaven – FIFA 
(en) Bernie Slaven – Transfermarkt 
(en) Bernie Slaven – national-football-teams.com 
(en) Bernie Slaven – Soccerbase.com 
(en) Bernie Slaven – FootballDatabase.eu 
(en) Bernie Slaven – EU-Football.info 
(en) Bernie Slaven – FBref 
(en) Footballdatabase.eu – Player, Bernie Slaven
(en) National-football-teams.com – Bernie Slaven – Spillerprofil
Daina Gudzinevičiūtė

Daina Gudzinevičiūtė (født 23. desember 1965 i Vilnius) er en litauisk sportsskytter.
Under Sommer-OL 2000 i Sydney tok hun olympisk gull i trap.


== Eksterne lenker ==
(en) Daina Gudzinevičiūtė – Olympics.com 
(en) Daina Gudzinevičiūtė – Olympic.org 
(en) Daina Gudzinevičiūtė – Olympedia 
(en) Daina Gudzinevičiūtė – Sports-Reference (OL-resultater – arkivert) 
(lt) Daina Gudzinevičiūtė – Litauens olympiske komité 
(en) Daina Gudzinevičiūtė – ISSF 
Profil på London2012.com
Profil på BBC Sport Olympics 2012
Profil på Sports.Yahoo.com under Sommer-OL 2012
Profil på www.NBColympics.com
Neu-Anspach

Neu-Anspach er en by i Hochtaunuskreis i delstaten Hessen i Tyskland med rundt 15 000 innbyggere. Den ligger nord for den østlige åskammen til Taunus.

Neu-Anspach ligger mellom 300 og 400 moh. og grenser i nord mot byen Usingen, i øst mot kommunen Wehrheim, i sør mot byen Bad Homburg og i vest mot kommunen Schmitten.
Kommunen Neu-Anspach oppsto 1970-71 ved at de fire tidligere kommunene Anspach, Rod am Berg, Hausen-Arnsbach og Westerfeld ble slått sammen. Den fikk offisiell bystatus 30. oktober 2007 og er demed Hessens yngste by.
Byens mest kjente severdighet er friluftsmuseet Hessenpark som ble opprettet 1974.


== Referanser ==


== Eksterne lenker ==
Offisielt nettsted 
(en) Neu-Anspach – kategori av bilder, video eller lyd på Commons
Å! Maria! jag vill hem!

Å! Maria! jag vill hem! er en svensk musikk-EP med The Monn Keys, utgitt i 1961.


== Sporliste ==
«Å! Maria! jag vill hem!»
«Kalkutta»
«Sucu Sucu»
«Prinsessa eller lejon»
Stackars stora starka karlar

Stackars stora starka karlar er en svensk musikk-EP med The Monn Keys, utgitt i 1961.


== Sporliste ==
«Stackars stora starka karlar»
«När man fått vad man vill»
«Pigalle»
«Sockerpullan»
Henrik Berntsen

Henrik Berntsen (født 23. februar 1968) er en norsk tidligere skøyteløper som deltok i nasjonale og internasjonale konkurranser i hurtigløp på skøyter for Norge og representerte Strømmen Idrettsforening, men skiftet senere klubb til Oslo Skøiteklub. Hans første skøyteklubb var Gol Idrettslag.


== Sammenlagt i Verdenscupen ==


== Referanser ==


== Eksterne lenker ==
(en) Henrik Berntsen – Speedskatingbase.eu 
(en) Henrik Berntsen – SpeedSkatingNews.info 
(en) Henrik Berntsen – SpeedSkatingStats.com 
(en) Profil på Jakub Majerski's Speedskating database (Adelskalender distanser og sammenlagt)
(en) Profil på ISUs offisielle nettsider.
(en) Profil på SpeedSkatingStats.com (verdenscup-resultater)
(en) Profil på Speedskatingbase.eu (personlige rekorder)
Lyssna bara till ditt unga hjärta

Lyssna bara till ditt unga hjärta er en svensk musikk-EP med The Monn Keys, utgitt i 1960.


== Sporliste ==
«Lyssna bara till unga hjärta»
«Jag väntar på dig tills du kommer»
«Den spruckna skivan»
«Vilket festligt litet paradis»
Liv på Titan

Om det finnes liv på Titan, planeten Saturns største måne, er et åpent spørsmål og et tema for vitenskapelig evaluering og undersøkelse.
Titan er langt kaldere enn jorden, og overflaten synes å mangle flytende vann – faktorer som har ført til at noen forskere betrakter liv på Titan som usannsynlig. På den andre siden, har følgende punkter blitt nevnt å gjøre det mulig for Titan å inneha noen former for liv:

Titan synes å ha sjøer av flytende etan og/eller flytende metan på overflaten, så vel som elver og hav, som noen vitenskapelige modeller (fremdeles tentative og omdiskuterte) antyder at kan støtte liv som ikke er basert på vann.
Det har også blitt foreslått at liv kan eksistere i et underjordisk hav bestående av vann og ammoniakk. Nyere data fra NASAs Cassini-sonden har styrket bevis for at Titan sannsynligvis har et lag av flytende vann under skallet av is.
Titan er den eneste kjente naturlig satellitten (måne) i solsystemet som er kjent å ha en fullt utviklet atmosfære som inneholder mer enn sporgasser. Titans atmosfære er tykk, kjemisk aktiv, og er kjent å være rik på organiske forbindelser. Dette har ført til spekulasjoner om hvorvidt kjemiske forløpere til liv kan ha blitt generert der.
Atmosfæren inneholder også hydrogengass, som går i syklus gjennom atmosfæren og overflatemiljøet, og med levende ting sammenlignbare med jorden kan metanogener kombineres med noen av de organiske forbindelsen (slik som acetylen) for å oppnå energi.I juni 2010 rapporterte forskere som analyserte data fra Cassini-Huygens-oppdraget om anomalier i atmosfæren nær overflaten, som kunne være konsistent med tilstedeværelsen av metanproduserende organismer, men som alternativt kan komme av ikke-levende kjemiske eller meteorologiske prosesser. Cassini-Huygens-oppdraget var ikke utstyrt for å skaffe direkte beviser for biologiske eller komplekse organismer.


== Referanser ==
Aufschwung op. 12 nr. 2

Aufschwung op. 12 nr. 2 er en EP med Anita Skorgan, utgitt i 1973.


== Sporliste ==
«Aufschwung op. 12 nr. 2»
«Bestemors menuett op. 68 nr. 2»
«Nocturne B-moll op. 9 nr. 1»
Nukleobase

Nukleobaser er grupper av nitrogenbaserte molekyler som kreves for å danne nukleotider, de grunnleggende byggesteinene i DNA og RNA. Nukleobaser gir den molekylære strukturen som er nødvendig for hydrogenbinding av komplementær DNA- og RNA-tråder, og er nøkkelkomponenter i dannelsen av stabile DNA- og RNA-molekyler.


== Eksterne lenker ==
Base pairing in DNA Double Helix (shows specific hydrogen bonds)
Krama dej

Krama dej er et svenskspråklig musikkalbum med Anita Skorgan, utgitt i 1979. Albumet ble utgitt av plateselskapet EMI.


== Sporliste ==
«Sju ensamma kvällar»
«Det är spelet … vems är felet»
«Vänta litet»
«Ikaros»
«Krama dej»
«När jag vet»
«Oliver»
«Edith Gassion»
«Vänta litet grand»
«Jorden lever»
«Kunde hon få tillbaka en enda dag»
«När du är nära mej»


== Referanser ==
Liste over flaggbærere for Tsjekkoslovakia under OL

Dette er en liste over flaggbærere som har representert Tsjekkoslovakia under OL.
Flaggbærere bærer sin nasjons flagg under åpningsseremonien i de olympiske leker.


== Se også ==
Tsjekkoslovakia under OL


== Referanser ==
Domino (album)

Domino er et musikkalbum med Susanne Fuhr, utgitt i 1981. Dette er hennes debutalbum som soloartist.


== Sporliste ==
«Domino»
«Ikke gråt»
«Ha'kke peiling»
«Mari Knudsen»
«Vil du noe?»
«En generasjon av barn»
«Tyggegummi»
«Morgen»
«Hold meg»
Verden på nakken, venner i ryggen

Verden på nakken, venner i ryggen er et musikkalbum med Oslo Ess, utgitt den 17. august 2012. På «Fritt fram» medvirker OnklP.


== Sporliste ==
«Kakerlakkene» (Åsmund Lande)
«God morgen» (Lande/Knut-Oscar Nymo)
«Bislett Stadion» (Lande/Nymo)
«Fritt fram» (Lande/Nymo/OnklP), (med OnklP)
«Caroline» (Lande/Anton Ruud/Nymo)
«Ut av det blå» (Lande/Nymo)
«Är du som jag» (Peter Larsson)
«Gaselle i Tigerstaden» (Oslo Ess)
«Tøffe gutter» (Lande)
«Over stokk og stein» (Oslo Ess/Nymo)
«Primitiv» (Michael Krohn), (Bonusspor på Limited Edition)


== Medvirkende ==


=== Oslo Ess ===
Åsmund Lande - Vokal, gitar (munnspill på «Är du som jag»)
Peter Larsson - Gitar, kor
Knut-Oscar Nymo - Bass, kor


=== Øvrige ===
Håvard Takle Ohr - Trommer, Perkusjon
Mads Golden - Trommer på «Caroline»
Tommy Akerholdt - Perkusjon på «Caroline»
Lasse Hafreager - Tangenter, Belg
Einar Stenseng - Munnspill på «Over stokk og stein» & «Primitiv»
Bjarte Lund Rolland - Kor på «Bislett Stadion», «Ut av det blå» & «Gaselle i Tigerstaden», Gitar og kor på «Ut av det blå», tekniker, produsent
Mads Martinsen - Fløyte på «Bislett Stadion»
Anton Ruud - Kor på «Primitiv»
Rich Lowe - tekniker
Jonas Larsson - tekniker
Vincent Sorg - miksing, mastering
George Tanderø - miksing
Michaela Klouda - fotograf
Remi Juliebø - coverdesign
Amber Booking - booking


== Utgaver ==
Indie Recordings – CD utgitt 2012
Indie Recordings – CD utgitt 2012 – Limited Edition
Indie Recordings – LP utgitt 2012


== Eksterne lenker ==
(en) Verden på nakken, venner i ryggen på Discogs 
(en) Verden på nakken, venner i ryggen på MusicBrainz
Mathias Skaar

Mathias Johan Rasofill Skaar (født 26. oktober 1869 på Skaar i Syvde, død 14. juli 1944) var en norsk politiker. Han var ordfører på Røst fra 1929 til 1941. I perioden 1922-1924 var han stortingsrepresentant for Nordland fra Høyre.
Skaar var i tidlige år fisker, og fra 1897 væreier og handelsmann på Røst. Han var medlem av kommunestyret i daværende Værøy og Røst kommune fra 1898. I 1923 tok han sammen med Harald Nilsen initiativet til et brev til fylkesmannen i Nordland, som 210 stemmeberettigede røstværinger skrev under på, med krav om at Røst skulle utskilles som egen kommune. Etter at kommunen var blitt delt sommeren 1928, ble Skaar ordfører i Røst i 1929.
På Stortinget var han medlem av Næringskomiteen.


== Referanser ==


== Kilder ==
Thor M. Andersen (red.): Norges ordførere 1929-1931. A.M. Hanches Forlag, Oslo 1931, s. 261 (digitalisert av Nasjonalbiblioteket)
Biografi hos Norsk samfunnsvitenskapelig datatjeneste (besøkt 12. oktober 2012)
Kirkeblad for Værøy og Røst: Et prestegjeld blir til to kommuner (skrevet av Dag Sørli, i nr. 2 2006)


== Eksterne lenker ==
(no) Mathias Skaar hos Norsk senter for forskningsdata
Titans klima

Klimaet på Titan, planeten Saturns største måne, er på mange måter lignende jordens, til tross for en langt lavere overflatetemperatur. Den tykke atmosfæren, metanregnet og mulig kryovulkanisme skaper en analog, dog med ulike materialer, til de klimatiske endringene jorden går gjennom i løpet av sitt langt kortere år.
Titans overflatetemperatur er ca. 94 K (-179 °C). Ved denne temperaturen har vannis et ekstremt lavt damptrykk, slik at atmosfæren er nesten helt fri for vanndamp. Tørrdisen i atmosfæren bidrar til månens antidrivhuseffekt ved at den reflekterer sollyset tilbake i rommet, og med det gjør overflaten betydelig kaldere enn den øvre atmosfæren. Månen mottar bare litt over 1 % av sollyset sammenlignet med jorden. Titans skyer – som sannsynligvis består av metan, etan eller andre enkle organiske forbindelser – er spredt og variable gjennom hele tørrdisen. Dette atmosfæriske metanet danner en omvendt drivhuseffekt på Titans overflate, og uten denne ville Titan ha vært langt kaldere. Funnene til Huygens-sonden indikerer at Titans atmosfære i perioder regner flytende metan og andre organiske forbindelser ned på overflaten av månen.Skyer dekker typisk 1 % av Titans skive, selv om utbruddshendelser har blitt observert hvor skyende raskt utvider seg til så mye som 8 %. En hypotese hevder at de sørlige skyene dannes når forhøyede nivåer av sollys i løpet av den titanske sommeren genererer en oppløfting i atmosfæren, noe som resulterer i en konveksjon. Denne forklaringen er komplisert av det faktum at skydannelse har blitt observert ikke bare etter sommersolverv, men også midt på våren. En økende metanfuktighet på sørpolen bridrar muligvis til en rask økning i skystørrelsen. Det hadde vært sommer på Titans sørlige halvkule frem til 2010 da Saturns bane – som styrer månens bevegelse – vippet den nordlige halvkulen mot solen. Når årstidene endres slik, forventes det at etan vil begynne å kondensere over sørpolen.


== Referanser ==
Litteraturhenvisninger
Øvrige referanser


== Litteratur ==
Emily L., Schaller; Brouwn, Michael E.; Roe, Henry G.; Bouchez, Antonin H. (2006). «A large cloud outburst at Titan's south pole» (PDF). Icarus (engelsk). 182 (182). Bibcode:2006Icar..182..224S. doi:10.1016/j.icarus.2005.12.021. CS1-vedlikehold: Flere navn: forfatterliste (link)
McKay, C.P.; Pollack, J.B.; Courtin, R. (1991). «The greenhouse and antigreenhouse effects on Titan». Science (engelsk). 253 (5024). PMID 11538492. doi:10.1126/science.11538492. CS1-vedlikehold: Flere navn: forfatterliste (link)
Shiga, David (2006). «Huge ethane cloud discovered on Titan». New Scientist (engelsk). 313.
Trondhjems Nationale Scene

Trondhjems Nationale Scene ble etablert i 1911 i Trondheim. Teateret var i drift til 1927. Sverre Brandt var initiativtager til opprettelsen, og skuespilleren Agnes Mowinckel var sterkt engasjert i driften. Teaterets første direktør var Thora Hansson. Hun satt i direktørstolen fra 1911 til 1913. Hansson ble etterfulgt av Ludvig Müller, Rasmus Rasmussen, Hans Bille og Johan Hauge..
Teateret åpnet 15. september 1911 med en oppføring av Bjørnstjerne Bjørnsons Sigurd Jorsalfar. Edvard Griegs musikk var en del av denne åpningsforestillingen. Den påfølgende dagen viste teateret Henrik Ibsens Fruen fra Havet. Til sammen satte teateret opp atten ulike forestillinger i åpningssesongen.
Etter at Trondhjems Nationale Scene lukket dørene i 1927 var Trondheim uten et fast teater frem til 1937, da Trøndelag Teater så dagens lys.

		
		
		


== Referanser ==


== Eksterne lenker ==
Trondhjem nationale Scenes privatarkiv finnes ved NTNU Universitetsbiblioteket
Liste over flaggbærere for Tsjekkia under OL

Dette er en liste over flaggbærere som har representert Tsjekkia under OL.Flaggbærere bærer nasjonens flagg under åpningsseremonien i de olympiske leker.


== Se også ==
Tsjekkia under OL


== Referanser ==
Alfred Gjems Selmer

Alfred Jørgen Gjems Selmer (født 4. juni 1893 i Balsfjord, død 30. januar 1919 i Trondheim) var en norsk skuespiller. 
Hans far var distriktslege Alfred Selmer og hans mor var skuespiller og forfatter Ågot Gjems Selmer. En av hans søstre var sangerinnen Tordis Gjems Selmer, en annen søster var skuespiller og forfatter Lillemor von Hanno. Alfred Gjems Selmer giftet seg med skuespilleren Liv Uchermann.

Se Selmer (slekt) for mer om farsslektaI 1918 spilte Alfred Gjems Selmer Erhart Borkman i en oppsetning av Henrik Ibsens John Gabriel Borkman på Den nationale scene i Bergen.Han døde i 1919 av spanskesyken.


== Referanser ==


== Eksterne lenker ==
(en) Alfred Gjems Selmer – kategori av bilder, video eller lyd på Commons
Sven Britton

Sven Britton (født 14. juni 1938) er professor i infeksjonssykdommer, og var knyttet til Karolinska Institutet i perioden 1985 til 2006. Britton er sosialdemokratisk politiker, og var riksdagskandidat for Socialdemokraterna i valget i 2010. Han er erstatter i riksdagen for Teres Lindberg i perioden 15. juli til 31. desember 2012, og innehar i denne perioden plass nr 24 for Stockholms kommuns valkrets.Brittons politiske engasjement dreier seg om helsetilbud, eldreomsorg, forskning og utdanning, og bistandsspørsmål. Han er tidligere styremedlem i Plan Sverige.Britton er gift og har fem barn, hvor hans sønn Tom Britton er professor i matematisk statistikk ved Stockholms universitet.


== Bibliografi (utvalg) ==
1969 - On the role of antigen and antibody in the regulation of immune processes (doktoravhandling)
1977 - Öppet brev till min läkare


== Referanser ==


== Eksterne lenker ==
(sv) Sven Britton hos Sveriges riksdag 
Sven Britton på Sveriges riksdags nettside
Sven Britton Arkivert 10. april 2013 hos Wayback Machine., fra Socialdemokraterna.se
Christopher McKay

Christopher P. McKay er en amerikansk planetolog ved NASA Ames Research Center, som studerer planetariske atmosfærer, astrobiologi og terraforming. McKay tok hovedfag i fysikk ved  Florida Atlantic University, hvor han også studerte maskinteknikk og han fikk sin doktorgrad i astrogeofysikk fra University of Colorado i 1982.


== Publikasjoner (utvalg) ==
McKay, C.P.; Pollack, J.B.; Courtin, R. (1991). «The greenhouse and antigreenhouse effects on Titan». Science (engelsk). 253 (5024). PMID 11538492. doi:10.1126/science.11538492. CS1-vedlikehold: Flere navn: forfatterliste (link)
McKay, C.P.; Smith, H.D. (2005). «Possibilities for methanogenic life in liquid methane on the surface of Titan». Icarus (engelsk). 178 (1). Bibcode:2005Icar..178..274M. doi:10.1016/j.icarus.2005.05.018. CS1-vedlikehold: Flere navn: forfatterliste (link)


== Referanser ==


== Eksterne lenker ==
(engelsk) NASA biography
(engelsk) Planetary Society biography
Excerpta Latina Barbari

Excerpta Latina Barbari («Utdrag i dårlig latin») er en latinsk oversettelse av en liten gresk krønike som ble skrevet en gang på 400- eller tidlig på 500-tallet i Alexandria i Egypt. Oversettelsen til latin ble gjort senere av en frankisk «barbar» som beklageligvis hadde mangelfull kunnskap i begge språk. Resultatet ble en tekst hvor meningen er svært uklar mange steder og hvor stavingen av navn er enten feil eller eksentrisk. Det er en tekst som er blitt berømt for mangelen på sin språklige kvalitet, men som likevel ikke er uten historisk interesse.


== Opprinnelse ==
Excerpta Latina Barbari er en latinsk oversettelse hvor den greske originalen ble gjort i Alexandria en gang under styret til den østromerske keiseren Zenon (474-491) eller kanskje under Anastasios I (491-518). Den opprinnelige greske krønike var en variasjon av Chronica Alexandrina. Den ble oversatt til latin en gang på midten av 700-tallet av en anonym merovingsk forfatter. Excerpta Latina Barbari har fått sitt navn ettersom den frankiske oversetteren har gjort så mange feil i oversettelsen fra gresk til latin, og det er nå også kjent at oversetteren har gjort en del betydelige endringer til den opprinnelige teksten. Disse endringer omfatter blant annet å ha satt inn en fiktiv slektsliste som knytter de merovingske kongene til oldtidens trojanere (se Francus, en legendarisk eponymisk konge av frankerne) slik som ble popularisert av Liber historiae Francorum.
Den franske religiøse lærde Joseph Justus Scaliger (1540-1609) var blant de første som behandlet krøniken kritisk i sitt verk Thesaurus temporum (1606) og den første som ga verket en noe nedlatende tittel som Barbarus Scaligeri, hvilket senere fant sin endelige form som Excerpta Latina Barbari grunnet tekstens stakkarslige feil fra gresk til latin. Selv om moderne forskere har kritisert valget på tittel, har den uansett blitt stående.Originalmanuskriptet på latin fra 700-tallet er i dag huset i Bibliothèque nationale de France (Frankrikes nasjonalbibliotek).


== Innhold ==
Krøniken har to hovedseksjoner:

Historien om verden fra Skapelsen og fram til dronning Kleopatra, og
En liste av konger eller herskere fra Assyria og fram til Romas konsuler (inkludert Ptolemeerdynastiet, en liste kalt «yppersteprester og konger av jødene» og en innføring av de makedonske kongene).Den nevnte kongelisten begynner med å omfatte en del mytologiske (fiktive) konger, eksempelvis begynner de assyriske herskerne med Belos datert til ca 2206 f.Kr. Menelaos fra gresk mytologi er også betraktet som en historisk konge av Sparta.


== Referanser ==


== Eksterne lenker ==
Excerpta Latina Barbari, oversettelse til engelsk fra Schoenes tekst (Eusebius, Appendix VI)
Bibliothèque nationale de France, Archives et manuscrits (dataoverføringen kan være langsom)
Tordis Gjems Selmer

Tordis Gjems Selmer (født 2. juni 1886 i Balsfjord, død 15. februar 1964) var en norsk sangerinne.
Hun var eldste datter av Alfred Selmer (1851–1919) og Ågot Gjems Selmer (1858–1926). Faren var distriktslege, og moren var skuespiller og forfatter. Tordis' bror var skuespilleren Alfred Gjems Selmer (1893–1919). Hennes yngre søster Bergljot (kalt Lillemor) ble også skuespiller og senere forfatter kjent under navnet Lillemor von Hanno (1900–84).
Hun studerte sang i Oslo, Berlin og London, samt turnerte i Norden. Aftenposten skrev følgende i en notis 15. november 1915 under rubrikken "Theater og musik":

 Folkekoncert blev der igaar middag givet paa Nationaltheatret for meget godt hus. Kapelmester Halvorsen ledede orkesternumrene, som gjennemgaaende havde en populær karakter. Men ogsaa den fornemme andante av Mozarts G-moll kvintet vandt stor tilslutning hos publikum.
Stort bifald fik ligeledes frøken Tordis Gjems-Selmer som akkompagneret av Daniel Løvdal foredrog nogle sange. Særlig i Griegs musik viste sangerinden sit talent

Tordis var engasjert 1916–17 ved Chat Noir og fra 1925 kulturjournalist i kvinnebladet Urd (ukeblad).
Faren døde i 1919 etter å ha falt av en hest på et sykebesøk, samme året som broren Alfred. Etter morens død i 1926 drev Tordis pensjonat i familiehjemmet «Soleglad» som faren hadde kjøpt i 1903. Der hadde hun blant annet kulturkafe under den andre verdenskrig sammen med operasangerinnen Randi Helseth (1905–91). Tordis giftet seg i 1956 med barndomsvenn og jordskiftedommer Lars Eknes, som solgte villaen i 1965 etter Tordis gikk bort i 1964.


== Referanser ==
Kvinnelacrosse

Kvinnelacrosse er en lagsport med ball som først ble spilt av kanadiske indianere allerede så tidlig som på 1200-tallet.
Den moderne kvinnelige versjonen av lacrosse ble introdusert i 1890 på St Leonards School i Skottland. Reglene for kvinnelacrosse er svært annerledes enn mennenes versjon av spillet.
I kvinnelacrosse spilles det med tolv spillere fra hver lag på banen samtidig: én målvakt og elleve utespillere.


== Kvinnelacrosse i Norge ==

6. juni 2012, ble første kvinnelige lacrossekamp spilt i Norge, mellom NTNUI Ladies Lacrosse og HiOA Queens Lacrosse på Frogner Stadion i Oslo. Kampen endte 12-4, med seier til HiOA Queens Lacrosse. I oktober 2012 ble den første turneringen for kvinnelige lacrosselag i Norge arrangert i Bergen, på Studentlekene Bergen Challenge. Her deltok sju lag, da både NTNUI Ladies Lacrosse og BI Athletics stilte med to lag. Kampene ble spilt 12. og 13. oktober. Det ene laget til NTNUI Ladies Lacrosse, NTNUI 1, gikk av med seieren. HiOA Queens Lacrosse stakk av med 2.-plassen, mens 3.-plassen gikk til UiA Grizzly Cubs.